ΚΑΝΟΝΙΣΜΟΣ (ΕΚ) αριθ. 487/98 ΤΗΣ ΕΠΙΤΡΟΠΗΣ της 27ης Φεβρουαρίου 1998 για τον καθορισμό των γεωργικών ισοτιμιών που εφαρμόζονται σε ορισμένες ενισχύσεις στο Ηνωμένο Βασίλειο και των ανωτάτων αντισταθμιστικών ποσών που προκύπτουν από αυτές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 724/97 του Συμβουλίου, της 22ας Απριλίου 1997, για τον καθορισμό των μέτρων και των αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα (1), και ιδίως το άρθρο 7,

Εκτιμώντας:

ότι, σε εφαρμογή του άρθρου 3 παράγραφος 1 πρώτο εδάφιο του κανονισμού (ΕΚ) αριθ. 724/97 όσον αφορά τη λίρα στερλίνα, οι γεωργικές ισοτιμίες που εφαρμόζονται στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΚ) αριθ. 150/95 (3), δεν μειώνονται ανάλογα με τις αισθητές ανατιμήσεις των εν λόγω νομισμάτων 7 ότι, ωστόσο, το άρθρο 3 παράγραφος 1 δεύτερο εδάφιο του κανονισμού (ΕΚ) αριθ. 724/97 προβλέπει μείωση της γεωργικής ισοτιμίας που εφαρμόζεται σε μια εκ των ενισχύσεων που αναφέρονται στο άρθρο 7 του κανονισμού (ΕΟΚ) αριθ. 3813/92 όταν, λόγω των μέτρων που έχουν ληφθεί μετά από αισθητή ανατίμηση, η ισοτιμία αυτή υπερβαίνει περισσότερο από 11,5 % την τρέχουσα γεωργική ισοτιμία 7 ότι, στην περίπτωση αυτή, η ισοτιμία που θα εφαρμοσθεί ισούται με την τρέχουσα γεωργική ισοτιμία αυξημένη κατά 11,5 % 7

ότι οι γεωργικές ισοτιμίες της λίρας στερλίνας που εφαρμόζονται σε ορισμένες ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 μειώθηκαν από την 1η Ιανουαρίου και την 4η Ιανουαρίου 1998 για να αποφευχθούν αποκλίσεις μεγαλύτερες του 11,5 % από τις τρέχουσες γεωργικές ισοτιμίες κατά την εν λόγω ημερομηνία 7 ότι, για να διευκολυνθεί η διαχείριση των εν λόγω ενισχύσεων, πρέπει να προσδιοριστούν και να καθοριστούν οι ισοτιμίες που εφαρμόζονται στις ενισχύσεις αυτές από την 1η Ιανουαρίου και την 4η Ιανουαρίου 1998 7

ότι το άρθρο 4 παράγραφος 2 του κανονισμού (ΕΚ) αριθ. 724/97 προβλέπει αντιστάθμιση των αποτελεσμάτων της μειώσεως των γεωργικών ισοτιμιών που εφαρμόζονται στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 7 ότι ο κανονισμός (ΕΚ) αριθ. 805/97 της Επιτροπής, της 2ας Μαΐου 1997, για τις λεπτομέρειες εφαρμογής των αντισταθμίσεων που αφορούν αισθητές ανατιμήσεις (4) προβλέπει συμπληρωματικά ποσά αντισταθμιστικής ενίσχυσης τα οποία πρέπει να καταβάλλονται επιπλέον της εν λόγω αντιστάθμισης 7 ότι πρέπει να καθοριστεί, για το Ηνωμένο Βασίλειο, το ανώτατο συμπληρωματικό ποσό της πρώτης δόσης της αντισταθμιστικής ενίσχυσης για τη μείωση των ενισχύσεων που αναφέρονται στο άρθρο 7 του κανονισμού (ΕΟΚ) αριθ. 3813/92 των οποίων το γενεσιουργό αίτιο επέρχεται την 1η Ιανουαρίου ή την 4η Ιανουαρίου 1998 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η γεωργική ισοτιμία 1 Ecu = 0,809915 λίρες στερλίνες, που εφαρμόζεται στις 31 Δεκεμβρίου 1997 και στις 3 Ιανουαρίου 1998 στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92, και των οποίων το γενεσιουργό αίτιο επέρχεται την 1η Ιανουαρίου και την 4η Ιανουαρίου 1998, αντικαθίσταται, από τις εν λόγω ημερομηνίες και μετά και για τις εν λόγω ενισχύσεις, από την ισοτιμία 1 Ecu = 0,775745 λίρες στερλίνες.

Άρθρο 2

Το ανώτατο συμπληρωματικό ποσό της πρώτης δόσης της αντισταθμιστικής ενισχύσεως που μπορεί να χορηγηθεί λόγω της μείωσης της γεωργικής ισοτιμίας που αναφέρεται στο άρθρο 1 ανέρχεται σε 46,82 εκατομμύρια Ecu για το Ηνωμένο Βασίλειο.

Άρθρο 3

Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 108 της 25. 4. 1997, σ. 9.

(2) ΕΕ L 387 της 31. 12. 1992, σ. 1.

(3) ΕΕ L 22 της 31. 1. 1995, σ. 1.

(4) ΕΕ L 115 της 3. 5. 1997, σ. 13.